NORAKSTS

|  |  |
| --- | --- |
| 28.11.2024. | Nr.15/17 |

**garāžu ēkas Jāņa Čakstes bulvārī 15A, Jelgavā**

**183/1139 domājamo daļu atsavināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Nekustamais īpašums ar kadastra numuru 09005050454 Jāņa Čakstes bulvārī 15A, Jelgavā (turpmāk – Ēka), kas sastāv no garāžu ēkas ar kadastra apzīmējumu 09000050454001, ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000092085.

Jelgavas valstspilsētas pašvaldības iestādes “Centrālā pārvalde” Būvvaldes (turpmāk - Būvvalde) speciālisti 2024. gada 21. maijā apsekoja Ēku, veicot vizuālo apskati, konstatēja, ka Ēkai bojāts ķieģeļu mūris un iespējama nesošās konstrukcijas sabrukšana.

2024. gada 23. jūlijā Būvvalde pieņēma lēmumu Nr. 130/4-5.1/B “Par garāžu ēkas Jāņa Čakstes bulvārī 15A, Jelgavā sakārtošanu”, ar kuru Ēkas kopīpašniekiem uzdots norobežot bīstamo teritoriju un novērst Ēkas bīstamību, atjaunojot garāžu ēkas ārsienas konstrukciju.

Jelgavas valstspilsētas pašvaldībai pieder Ēkas 183/1139 domājamās daļas (garāža Nr. 4 ar platību 17,1 m2, telpu grupas kadastra apzīmējums 09000050454001004).

No Publiskas personas mantas atsavināšanas likuma (turpmāk - Atsavināšanas likums) 4. panta pirmās daļas izriet, ka publiskas personas nekustamo īpašumu var atsavināt, ja tas nav nepieciešams pašvaldības funkciju nodrošināšanai. Ēkas 183/1139 domājamās daļas nav nepieciešamas pašvaldības autonomo funkciju realizēšanai.

Ņemot vērā to, ka Ēkas 183/1139 domājamās daļas nav nepieciešamas pašvaldības funkciju nodrošināšanai, saskaņā ar Atsavināšanas likuma 3. panta pirmās daļas 1. punktā noteikto, pašvaldības nekustamo īpašumu var atsavināt, pārdodot to izsolē, savukārt šā likuma 15. pantā noteikts, ka izsole var būt mutiska ar augšupejošu soli.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2025. gada 21. jūnijam) novērtēja Ēkas 183/1139 domājamās daļas un noteica to vērtību 5000,00 *euro* (pieci tūkstoši *euro*, 00 centi).

Nekustamā īpašuma Valsts kadastra informācijas sistēmā Ēkas 183/1139 domājamo daļu kadastrālā vērtība ir noteikta 766,00 *euro* (septiņi simti sešdesmit seši *euro*, 00 centi).

Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4. panta](https://likumi.lv/doc.php?id=68490#p4) ceturtās daļas 4. punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 36.trešā daļa nosaka, ka, pārdodot apbūvētu zemesgabalu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2024. gada 7. novembrī Jelgavas valstspilsētas pašvaldības īpašuma atsavināšanas komisija noteica Ēkas 183/1139 domājamo daļu nosacīto cenu 5000,00 *euro* (pieci tūkstoši *euro*, 00 centi) un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Atsavināšanas likuma 3. panta pirmās daļas 2. punktu, 4. panta ceturtās daļas 4. punktu, 8. pantu, 37. panta pirmās daļas 4. punktu, 36. panta trešo daļu, Jelgavas valstspilsētas pašvaldības īpašuma atsavināšanas komisijas 2024. gada 7. novembra lēmumu Nr. 8/5 “Garāžu ēkas Jāņa Čakstes bulvārī 15A, Jelgavā 183/1139 domājamo daļu (garāža Nr.4) atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt nekustamā īpašuma ar kadastra numuru 09005050454 Jāņa Čakstes bulvārī 15A, Jelgavā (turpmāk – Ēka), kas sastāv no garāžu ēkas ar kadastra apzīmējumu 09000050454001, Jelgavas valstspilsētas pašvaldībai piederošās 183/1139 domājamās daļas, pārdodot tās mutiskā izsolē ar augšupejošu soli.
2. Noteikt Ēkas 183/1139 domājamo daļu pārdošanas nosacīto cenu (izsoles sākumcenu) cenu 5000,00 *euro* (pieci tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 500,00 *euro* (pieci simti *euro*, 00 centi), reģistrācijas maksu 50,00 *euro* (piecdesmit *euro*, 00 centi)un maksimālo nomaksas termiņu – piecus gadus.
3. Apstiprināt Ēkas 183/1139 domājamo daļu izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot Ēkas 183/1139 domājamo daļu izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī